Guwa Tètès inggih punika sawijining obyek wisata alam kang dumunung ing Desa Sidomulyo, Kacamatan Pronojiwo, Kabupaten Lumajang, Provinsi Jawa Wétan. Jarak menyang Guwa Tètès saka Lumajang watara 46,3 kilometer, kanthi wektu kira-kira rong jam. Lelungan menyang Guwa Tètès saka Lumajang bisa liwat, Jl Serma Dohir, Jl Merdeka Bodang,  Jl Sikyang, Jl Arah Kajar Kuning, Jl Pancasila, Jl Pisang Mas, Jl Mahameru, Jl Nasional III, Jl Raya Dampit-Lumajang, lan Jl Arah Kajar Kuning. 

Guwa Tètès nduwe daya tarik yaiku kombinasi wisata antara grojogan lan guwa. Nalika ngunjungi obyek wisata iki, pengunjung bisa nyawang endahe stalaktit lan stalagmit ing tembok guwa. Sakliane iku pengunjung uga bisa nyawang banyu niba seko jero guwa.

Wisata Guwa Tètès dibuka saben dina saka jam 07.00 – 17.00 WIB. Pengunjung sing arep mlebu ing papan iki mung kudu mbayar Rp 5.000, kejaba iku ana biaya parkir tambahan Rp. 2.000 kanggo sepeda motor lan Rp. 5.000 kanggo mobil. Sarana sing ana ing jero wisata Guwa Tètès ya iku mushola, kamar mandhi, spot foto, area berkemah lan parkiran.

Ing Guwa Tètès, pengunjung saged nikmati macem-macem kegiatan ing sekitar obyek wisata. Kegiatan ing guwa sing bisa ditindakake pengunjung yaiku njelajah guwa, dolanan ing banyu, utawa lungguh lan nikmati pemandangan guwa kasebut.

Sajarah 
Ing taun 1969, sawong panggraji nemu Guwa Tètès. Wiwit pisanan ditemokake Guwa Tètès durung beroperasi dadi panggonan wisata. Nganti tahun 1975, Guwa Tètès durung dibukak kanggo obyek wisata. Kira-kira tahun 1982, Guwa Tètès resmi dibukak kanggo obyek wisata umum lan sampun diresmikake dening pemerintah daerah. 

Asal mula jeneng Guwa Tètès ya iku saka tetesan banyu sing merembas menyang guwa kasebut. Tetesan banyu sing merembas asale saka grojogan sing ana ing ndhuwur guwa.

Gladri

Uga delengen 
 Kebon Tèh Kertawana
 Pasisir Dhampar
 Pasisir Watu Gedhèk
 Ranu Klakah
 Bakau Sidarukun

Rujukan 

Papan wisata ing Jawa Wétan
WikiPlesir